b'\n_START_ARTICLE_\nMarjan \xc5\xbdagar\n_START_SECTION_\n\xc5\xbdivljenjepis\n_START_PARAGRAPH_\n\xc5\xbdagar je leta 1940 kon\xc4\x8dal u\xc4\x8ditelji\xc5\xa1\xc4\x8de v Mariboru. Med drugo svetovno vojno je bil aktivist OF, nekaj \xc4\x8dasa zaprt v Begunjah na Gorenjskem ter od 1944 do konca vojne borec Kozjanskega odreda._NEWLINE_V letih 1946 do 1948 je bil svetnik ministrstva za prosveto v Albaniji. V \xc4\x8dasu spora z Informbirojem je dve leti pre\xc5\xbeivel v zaporu, nato pa je pou\xc4\x8deval v \xc5\xa0marju pri Jel\xc5\xa1ah in Celju. Leta 1955 je diplomiral na FF v Ljubljani, ter prav tam 1964 tudi doktoriral._NEWLINE_\xc5\xbdagar se je \xc5\xbee 1968 zaposlil na FF v Ljubljani, kjer je od 1980 predaval kot redni profesor. Izpopolnjeval se je na Sorboni v Parizu (1965-1966), ter Londonu (1972-1973). Kod zunanji predavatelj je predaval na univerzah v Minsku (1971) in Simferopolu na Krimu._NEWLINE_\xc5\xbdagar je bil pobudnik in utemeljitelj \xc5\xa1tudija geografije turizma in geografije prometa na FF v Ljubljani, nazadnje pa se je ukvarjal z metodiko in didaktiko pouka.'